OpenLLM-France/wikimedia huggingface dataset:
# Radio y Televisión de Andalucía

La Radio y Televisión d'Andalucía (RTVA) és un ens públic andalús encarregat de la gestió dels mitjans de radio i televisió públics d'Andalusia. La RTVA és membre de la FORTA.
Va ser materialitzat el 1988 amb la posada en marxa de Canal Sur Radio. Un any després, el 28 de febrer del 1989, fent-se coincidir amb el dia d'Andalusia, comencen les emissions de Canal Sur Televisió i posteriorment, el 5 de juny del 1998, Canal Sur 2 canviant el 5 de juny del 2008 el nom pel de Canal Sur 2 coincidint amb el desè aniversari del canal.
A més de Canal el Sur Radio té altres emissores radiofòniques com a Radio Andalusia amb una programació de notícies ininterrompuda i Canal Fiesta Radio, l'emissora musical orientada cap als joves. Compta a més amb un sistema de Teletext difós als seus tres canals de televisió des del 28 de febrer del 1997.
El 1998 crea la Fundación Audiovisual de Andalucía a fi de promoure la indústria audiovisual d'Andalusia.

## Mitjans de RTVA

* Televisió
** Canal Sur Televisión (febrer 1989)
** Canal Sur 2 (juny 1998)
** Canal Sur Andalucía (febrer del 1996)
** Andalucía TV (febrer 2015)
** Canal Andalucía Turismo
** Canal Andalucía Cocina
** La Banda TV
* Ràdio
** Canal Sur Radio (octubre 1988)
** Canal Fiesta Radio (octubre 1988)
** Radio Andalucía Información (setembre 1998)
** Flamenco Radio (setembre 2008)

## Referències

* ↑ Fins 1997 el seu nom era Canal Sur Dos.
* ↑ Va ser llançat al 1988 com a Canal Sur Uno, i reanomenat el 1997 com a Fórmula Uno.

## Enllaços externs

* Lloc web oficial de RTVA
* Lloc web oficial de la Fundació Audiovisual d'Andalucia
* Portal de producció audiovisual d'Andalucia Arxivat 2012-05-01 a Wayback Machine.
# L'Ermengol

L'Ermengol o l'Armengol és una masia als afores de la vila de Sant Llorenç Savall (Vallès Occidental), a la vall de Vallcàrcara, protegida com a bé cultural d'interès local. És un mas de diferents cossos, afegits al llarg del temps. El recinte està envoltat d'un mur amb una portalada d'arc de mig punt adovellat i coberta per una petita teulada. Aquesta porta dona accés a un pati interior que té una galeria d'arcs rebaixats a ponent i a llevant una porxada més moderna. Les diferents finestres estan emmarcades amb carreus de grans dimensions, excepte les finestres de sota el teulat, que s'obren a les golfes, que són d'arc de totxo. El paredat és de pedra, segurament de les rieres de la contrada, i també en algun lloc s'hi veu la rajola. El cos principal té teulada a dues aigües, i a falta d'un braç, podria tenir una estructura basilical.
Se'n troben notícies des del 1350 fins al 1595. Pertanyé als Daví durant molts anys i per una peça de terra anomenada la Rovira estava subjecte a la prestació, a favor de Jaume Daví, d'un parell de gallines i de la tasca de tots els fruits. Actualment, a part de ser la segona residència dels seus propietaris, també té instal·lat un museu.

## Referències

* ↑ Miquel Casals i Suades; Albert Vicens i Llauradó. El vessant desconegut de Sant Llorenç del Munt : la capçalera del Ripoll: Sant Llorenç Savall. 1.. Sant Vicenç de Castellet: Farell, 2004. ISBN 84-95695-28-6.
* 1 2 3 «Ca l'Armengol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2016].
# Forn de Cal Xic Bonic

El Forn de Cal Xic Bonic és una obra del municipi de Pallejà (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Construcció molt simple que està feta a una marge de la muntanya i consta d'un espai inferior amb volta de pedra calada, o sense aquest element, que és pròpiament el forn on s'hi posa la llenya, damunt s'hi aboca la pedra per una volta foradada que serveix alhora de fumera. El mur cilíndric és de pedra refractària practicat fent un marge entrant al marge i després de construït i reomplert de terra. Uns quinze metres més avall trobem un segon forn més modern de carbó, tipològicament molt similar.

## Història

Existeix documentació que ja des del s. XVII ens parla de l'existència de forns de guix i calç al municipi. Segons es diu les pedres de calç viva (òxid de calci), eren portades directament amb carros des dels forns a Molins de Rei a les darreries del s. XIX, ja construït el ferrocarril, per transportar-les a Barcelona. Hi treballaven una quarantena de carros i a Pallejà mateix funcionaven quatre forns. La indústria era creixent, es pensa que vers 1912 comptaven amb un transport anual de 13.200 tones de calç viva.

## Referències

* 1 2 «Forn de Cal Xic Bonic». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 febrer 2016].
# Viktors Arājs

Viktors Arājs (nascut el 13 de gener del 1910 a Baldone, Letònia, mort el 13 de gener de 1988 a Kassel, Alemanya) fou un milicià letó, entrenat per l'SD alemany. Va ser nomenat SS - Sturmbannführer el 1943.
Durant la Segona Guerra Mundial Arājs va dirigir el famós Sonderkommando Arājs, que actuà en col·laboració amb l'alemany Einsatzgruppe A i la Schupo i va portar a la mort a milers de jueus de Letònia. Arājs va tenir un paper prominent en la Massacre de Liepāja, a mitjans de desembre del 1941. El Sonderkommando Arājs va assassinar prop de la meitat dels jueus de Letònia
El 1979, Arājs fou condemnat a cadena perpètua per crims de guerra i crims contra la humanitat en particular, per les massacres de Rumbula i del Gueto de Riga.

## Referències

* ↑ Ernst Klee, «Arjas, Viktor», Das Personenlexikon zum Dritten Reich: Wer war was vor und nach 1945, Frankfurt del Main, Fischer Taschenbuch Verlag, 2005 (4a edició 2013), pàgina 18, ISBN 978-3-596-16048-8 (en català: El lèxic de les persones del Tercer Reich: qui era què abans i després del 1945) (alemany)
# Torneig de Doha 2016

«Torneig de Doha 2016» té aquests significats:
* Torneig de tennis masculí: Qatar ExxonMobil Open 2016
* Torneig de tennis femení: Qatar Total Open 2016
# Schizothorax meridionalis

Schizothorax meridionalis és una espècie de peix cipriniforme de la família dels ciprínids.

## Morfologia

Els mascles poden assolir els 30 cm de longitud total.

## Distribució geogràfica

Es troba a la Xina.

## Referències

* ↑ Heckel J. J. 1838. Fische aus Caschmir gesammelt und herausgegeben von Carl Freiherrn von Hügel, beschrieben von J. J. Heckel. Wien. Fische Caschmir. 1-112.
* ↑ BioLib (anglès)
* 1 2 FishBase (anglès)
* ↑ Hwang, H.C., I.Y. Chen i P.C. Yueh, 1988. The freshwater fishes of China in colored illustrations. Vol. 2 Shanghai Sciences and Technology Press, Shanghai, Xina. 201 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Francesc Manunta i Baldino

Francesc Manunta i Baldino (l'Alguer, 24 de novembre de 1928 - 13 de gener de 1995) fou un poeta i capellà alguerès.
Estudià filologia i teologia, i el 1961 va guanyar el premi J.E. Rodó als Jocs Florals de la Llengua Catalana de l'Alguer. Fou missioner al Brasil del 1965 al 1983, a les diòcesis de Garanhuns, Sâo Paulo i Belém do Pará, i quan tornà es distingí per la seva activitat a favor del català en les Jornades Universitàries de l'Alguer. Fou cofundador i president d'Òmnium Cultural de l'Alguer i rebé la Creu de Sant Jordi el 1987. Promogué l'ús del català en la litúrgia que se celebrava a la ciutat. El 1990 comença un curs d'alguerès organitzat amb l'Associació per a la Salvaguarda del Patrimoni Historicocultural de l'Alguer.

## Obres

* Catecisme alguerès (1964) amb Josep Sanna
* Les veus (1970)
* Aigües vives (1976)
* Llavors de llum (1981)
* Miques de mirall (1988)
* Transparències (1990)
* Cançons i líriques religioses de l'Alguer catalana 3 vol. (1988,1990 i 1991).

## Referències

* ↑ «Scheda di Francesco Manunta». Chi era Costui. [Consulta: 24 octubre 2013].
* ↑ Francesc Manunta al qui és qui de lletrescatalanes.cat
* ↑ A. BOSCH. "L'alguerès Francesc Manunta, quinze anys després" El Punt Avui, 28.03.2010
# Iñigo Díaz de Cerio Conejero

Iñigo Díaz de Cerio Conejero (Sant Sebastià, Guipúscoa, 15 de maig de 1984) és un exfutbolista basc que jugava com a davanter.

## Carrera esportiva

Va arribar a la Reial Societat juvenil procedent de l'Sporting de Herrera. Va debutar amb la Reial Societat B el 9 de febrer de 2003 en el partit Durango 2 - Reial Societat B 2. En total va jugar 87 partits, en els quals va aconseguir 41 gols. La temporada 2005-2006 va ser el màxim golejador de tots els grups de la Segona Divisió B del futbol espanyol amb un total de 26 gols, i el segon màxim realitzador de tot el futbol professional espanyol, solament superat per Samuel Eto'o.
No va ser fins al 12 de febrer de 2006 quan, de la mà de Gonzalo Arkonada, va debutar amb el primer equip de la Reial Societat, en el partit que enfrontava a la Reial Societat contra l'Atlètic de Madrid en l'estadi Vicente Calderón, partit que va finalitzar 1-0. En la següent temporada, la 2006-2007, va donar definitivament el salt a la primera plantilla de la Reial Societat on va aconseguir un total de 7 gols, que no van servir de molt al seu equip, ja que acabaria perdent la categoria.
El 8 de novembre de 2008, en un partit disputat contra la SD Eibar, va sofrir un fort cop amb el porter rival que li va suposar una fractura de terç mitjà de tèbia i peroné de cama dreta. El 27 d'abril de 2009 va confirmar la seva intenció de no renovar el contracte per la Reial Societat per a fitxar per l'Athletic Club, equip en el qual va ser presentat el dimecres 1 de juliol de 2009. El jugador estarà unit a l'entitat bilbaïna fins al 30 de juny de 2013, amb una clàusula de rescissió de 50 milions d'euros.

## Enllaços externs

* Fitxa del jugador
# Villanueva de Teba

Villanueva de Teba és un municipi de la província de Burgos a la comunitat autònoma de Castella i Lleó. Forma part de la comarca de La Bureba.

## Demografia

Evolució demogràfica :
| 1991 | 1996 | 2001 | 2004 |
| 71 | 78 | 67 | 57 |
# José Antonio Fernández

«José Antonio Fernández» té aquests significats:
* Josep Antoni Fernández i Fernández (1949-), un dibuixant d'humor i historietista català.
* José Antonio Fernández Vega (1891-1942), un metge i polític asturià.
# Torneig d'escacs de Nova York de 1927

El torneig d'escacs de Nova York 1927 fou un torneig d'escacs d'elit celebrat a Manhattan Square, Nova York entre el 19 de febrer i el 23 de març de 1927. El president de l'esdeveniment fou Julius Finn. Els premis eren: 2,000 dòlars pel guanyador, $1,500 pel segon, i $1,000 pel tercer. Els no premiats rebrien 50 dòlars per cada partida guanyada, i 25 per cada partida amb resultat de taules.
Capablanca, en un excel·lent moment de forma, va guanyar brillantment, i va guanyar també el premi de bellesa (de $125). El torneig va fer també la funció de Torneig de Candidats. Alekhin, que acabà segon, fou designat aspirant oficial al Campionat del Món d'escacs, en un matx que se celebraria el 1927 contra el vigent campió, Capablanca.
Quadre de resultats i classificació:
    #JugadorNacionalitat123456Total 1José Raúl Capablanca Cuba1½½½1½1½½½1½½½1½11½114.0 2Aleksandr Alekhin França0½½½½01½½½½½1½½1½1½111.5 3Aron Nimzowitsch Dinamarca0½0½½10½½100½1½1½11½10.5 4Milan Vidmar Iugoslàvia½½0½½½½½½011½½½½½½1010.0 5Rudolf Spielmann Àustria½½0½0½½0½0½0½½½½½½1½8.0 6Frank James Marshall Estats Units00½0½0½0½00½½½01½½0½6.0

## Bibliografia

* Alekhin, Alexander: International Chess Tournament New York 1927, Dallas, Chess Digest 1972

## Referències

* ↑ Article: Julius Finn (anglès) [Consulta 2 gener 2010]
* ↑ Torneig de Nova York 1927 Quadre de classificació (italià) [Consulta 2 gener 2010]
# Serra de Sant Patllari

La Serra de Sant Patllari és una serra situada al municipi de Porqueres a la comarca del Pla de l'Estany, amb una elevació màxima de 640,0 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Raimon Arola Ferrer

Raimon Arola Ferrer (Tarragona 1956), és un historiador de l'art, professor universitari i poeta català.
Llicenciat en Filosofia i Lletres, i doctorat en Història de l'Art per la Universitat Autònoma de Barcelona, ha exercit com a professor d'història de l'art a la Facultat de Belles Arts de la Universitat de Barcelona des de l'any 1979, i com a titular des de 1987 fins al 2018. També ha impartit cursos a la Universitat Ramon Llull i a la Universitat Complutense de Madrid. Ha format part de la direcció d'Arola Editors i dirigeix el web: “Arsgravis”. Durant la seva trajectòria s'ha especialitzat en l'estudi dels símbols de món medieval, però també en el pensament simbòlic d'altres èpoques i cultures, impartint cursos sobre simbologia i iconologia. És especialista en simbologia sagrada, art i tradició hermètica. Com a poeta, el darrer dels seus poemaris és La llum i les Semences, on proposa arribar als límits del pensament tradicional per deixar fluir les paraules.

## Publicacions

* Simbolismo del Templo (1986)
* Textos y glosas sobre el arte sagrado (1990)
* Las estatuas vivas. Ensayo sobre arte y sim­bolismo (1995)
* El Tarot de Mantegna (1997)
* Los amores de los dioses. Mito­logía y alquimia (1999)
* La cábala y la alquimia en la tradición espiritual de Occidente (siglos XV-XVII) (2002 /2012)
* Alquimia y religión. Los símbolos herméticos del siglo XVII (2008)

## Referències

* ↑ Ceballos Martínez, Jorge «Raimon Arola». Revista de estudios de la tradición espiritual de Oriente y Occidente, Núm. 39, 2008, pàgs. 2-6. ISSN: 1886-287X.
* ↑ Aznar, Gloria «Raimon Arola: «La cultura no se puede confundir con el entretenimiento». El profesor tarraconense traslada sus conocimientos sobre simbología sagrada al poemario ‘La llum i les semences’, más allá de la pura estética del verso»». Diari de Tarragona, 02-02-2021 [Consulta: 21 maig 2021].
* ↑ Trullo, José Luis «Raimon Arola: "La tradición revelada es el fundamento de la vida espiritual"». Revísta Rótula, 2019 [Consulta: 21 maig 2021].
# L'Erola (Calders)

L'Erola és una masia del terme de Calders (Moianès) inclosa en l'Inventari del Patrimoni Arquitectònic de Catalunya. Pertany a la parròquia de Sant Vicenç de Calders.

## Descripció

És una masia de forma rectangular, amb annexos laterals a l'oest; situada a un petit pla. El portal d'entrada és a migdia, de mig punt i dovellat, amb un gravat a la dovella central amb l'emblema de Jesucrist. Encarada al nord hi ha una gran galeria que cobreix tota la façana. Té tres plantes: els baixos, de volta, amb celler, tines, graner, i estables; el primer pis, dedicat a l'habitatge; el segon pis són golfes. Són de destacar la sala i la cuina, típiques de masia catalana. El material constructiu és pedra, reble, i maó en les noves construccions. Construccions adossades als murs que tanquen la lliça: corts i coberts.
La bústia està situada a la façana est del mas, aprofitant la mateixa paret de la casa. Exteriorment és visible una pedra rectangular treballada d'uns 50 cm de llarg per 20 cm d'ample, buidada del mig per formar l'espai per on tirar les cartes. A l'interior, la bústia dona al que ara és una habitació-traster, als baixos de la casa. Hi ha una porteta de fusta, d'uns 50 cm e llarg per 40 cm d'ample que comunica amb la pedra exterior, per on es treien les cartes. La profunditat de la bústia és la mateixa que la paret de la casa, uns 80 cm.

## Història

La masia està construïda en diferents etapes. La notícia més antiga data del 1107, any en què el mas "Herola" fou donat al monestir de Sant Benet de Bages per "Stephania", muller de Ponç de Calders, en reparació dels danys causats al cenobi en retenir injustament uns terrenys.
L'any 1690 l'estructura de la casa sofrí reformes. A mitjans del segle xviii s'afegeix al nord una galeria arcada, amb els pilars de pedra.
Es diu que en la bústia de la casa també es recollien les cartes que havien d'anar a Monistrol, ja que el camí ral de Calders a Monistrol passava per davant de la casa.

## Referències

* 1 2 3 4 5 «Masia l'Arola». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Villanueva de la Concepción

Villanueva de la Concepción és un municipi espanyol de la província de Màlaga i la comunitat autònoma d'Andalusia. Es troba a 36 km de Màlaga i al peu del Torcal de Antequera, a una altitud d'entre 400 i 500 msnm. El 2020 tenia 3.288 habitants.

## Referències

* ↑ «Provincia de Málaga (España): Municipios & Localidades» (en castellà), 22-01-2021. [Consulta: 13 març 2021].
# José Antonio Espinosa Hernández

José Antonio Espinosa Hernández (Tomelloso, Castella - la Manxa, 24 de novembre de 1969 - Madrid, 20 d'octubre de 1996) va ser un ciclista espanyol que fou professional entre 1993 i 1996 any de la seva mort.
De la seva carrera destaca una tercera posició en la 18a etapa de la Volta a Espanya de 1995.
El dia 19 d'octubre de 1996 durant la disputa del Criterium de Fuenlabrada, Espinosa va impactar amb un organitzador de la prova, que es trobava dins el circuit. El corredor va ser traslladat a l'Hospital Clínic San Carlos de Madrid, on després de ser operat va entrar en coma. L'endemà perdia la vida de resultes de les ferides sofertes.

## Palmarès
### Resultats a la Volta a Espanya

* 1993. 114è de la classificació general.
* 1994. 87è de la classificació general.
* 1995. 57è de la classificació general.

## Referències

* ↑ Desgracia
* ↑ Luto

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Semàfor (desambiguació)

«Semàfor» té aquests significats:
* un semàfor vial, aparell de senyals lluminosos utilitzat per regular la circulació de vehicles i vianants;
* un semàfor ferroviari, aparell de senyals mecànics o bé lluminosos utilitzat per regular la circulació de ferrocarrils;
* l' alfabet semàfor, sistema de comunicació mitjançant banderes o braços mòbils;
* el semàfor, sistema de comunicació mitjançant torres de senyals;
* un semàfor, en informàtica, primitiva per a sincronització entre processos;
* l'arbust Codariocalyx motorius, de nom vulgar "planta del telègraf" o "planta del semàfor".
# Refugi de la Portella

El refugi de la Portella és un refugi de muntanya de la Parròquia de Canillo (Andorra) a 2.264 m d'altitud i situat entre el Port Dret i la Solana d'Andorra, al costat esquerre del riu de Sant Josep.
S'hi arriba sortint de Soldeu passant pels Fontanals, Port Dret i seguint el riu de Sant Josep fins al refugi en unes 3h. També és possible sortint des del Port d'Envalira fins al Port Dret i seguint el camí anterior.
# L'Anglada (la Nou de Berguedà)

L'Anglada és una masia de Malanyeu, municipi de La Nou de Berguedà (Berguedà) inclosa en l'Inventari del Patrimoni Arquitectònic de Catalunya.

## Descripció

Es tracta d'una obra construïda a principis del segle xviii, és una masia d'estructura clàssica coberta a dues vessants i amb el carener perpendicular a la façana, orientada a llevant. La masia és feta amb maçoneria. A la façana s'obre una porta central i una galeria de tres arcs de mig punt. Els emmarcaments de portes i finestres són fets amb obra i sostinguts per pilars del mateix material que el del segle xix.

## Història

Està construïda dins del dominis senyorials que el monestir de Santa Maria de Ripoll tenia a Malanyeu, és documentada des de finals del segle xvii. En els anys noranta va ser adaptada a hostal.

## Referències

* 1 2 «L'Anglada». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Francesc Xavier Rabassa i Satorras

Francesc Xavier Rabassa i Satorras (mort a la Selva del Camp, 13 de novembre de 1911) fou un hisendat i polític tarragoní, diputat a Corts espanyoles durant la restauració borbònica.
Propietari agrícola de la Selva del Camp, també n'era caporal del Somatent i cap local del Partit Liberal Fusionista, partit amb el qual fou nomenat president de la Diputació de Tarragona de 1896 a 1898. Posteriorment fou elegit diputat pel districte de Tarragona a les eleccions generals espanyoles de 1901.

## Referències

* ↑ Notas Regionales, La Vanguardia, 14 de novembre de 1911
* ↑ Llista de presidents de la Diputació de Tarragona
* ↑ Fitxa del Congrés dels Diputats
# Jonathan Herrera Ramos

Jonathan Herrera Ramos (València, 18 de gener de 1990), més conegut com a Herrera, és un jugador professional de pilota valenciana, punter en la modalitat d'Escala i corda, en nòmina de l'empresa ValNet.
Provinent dels campionats fallers, començà en la Galotxa al Club de Pilota de Beniparrell, fins que va debutar com a professional el 2005 al Trinquet de Pelayo (València). Debutà al Circuit Bancaixa el 2008, mateix any que alça la Copa Diputació junt amb Álvaro i Jesús. La temporada 2012 aconsegueix el doblet formant equip amb Álvaro novament i Salva al Bancaixa i amb Puchol II i Javi a la Copa Diputació

## Palmarès

* Escala i corda:
** Campió del Circuit Bancaixa: 2012
** Subcampió del Circuit Bancaixa: 2013
** Campió Lliga Caixa Popular
** Campió de la Copa Diputació: 2008 i 2012
** Subcampió de la Super Copa: 2009
** Subcampió del Trofeu Ciutat de Llíria: 2009 i 2010
** Subcampió del Trofeu Caixa Rural de Vila-real: 2008 i 2011
** Campió del Trofeu Hnos. Viel de Sueca: 2009
** Subcampió del Trofeu Hnos. Viel de Sueca: 2010
** Subcampió del Trofeu Mancomunitat de la Ribera Alta: 2010
** Campio del Trofeu Mancomunitat de la Ribera Alta 2008
** Subcampió de la Copa 2: 2011
Frontó:Subcampio Diputació Valencia :2013
* Galotxa:
** Campió de l'Interpobles
** Campió d'El Corte Inglés
** Campió individual autonòmic de Galotxa 2020-2021 final en Borbotó.
** Campio individual autonómic de Galotxa 2021 final en Aldaia

## Referències

* ↑ La revolució va de bo!: La modernització de la pilota valenciana Per Paco Cerdà Arroyo,Purificació Garcia Mascarell - pg 119
* ↑ «Puchol II, Javi i Herrera alcen la V Copa President de la Diputació de València». RTVV.es, 02-07-2012. [Consulta: 25 desembre 2012].

## Enllaços externs

* Fitxa de ValNet Arxivat 2008-05-12 a Wayback Machine.
# Vinica

Vinica és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1135.
# José Luis Salgado

José Luis Salgado Gómez (3 d'abril de 1966) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1994. Un cop retirat fou entrenador.

## Referències

* ↑ José Luis Salgado a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
* ↑ Mixcoac, Roger. «Pumas hizo un torneo irregular: José Luis Salgado» (en castellà). El Sol de Cuernavaca, 28-04-2009. Arxivat de l'original el 4 de març 2016. [Consulta: 31 desembre 2017].
* ↑ «Tras dos fechas, renuncia entrenador de Estudiantes» (en castellà). La Manana, 14-01-2012. Arxivat de l'original el 21 de febrer 2013. [Consulta: 31 desembre 2017].